
AC entru a ne da sama de trecutul 
unui popor nu ne ajunge să 
cunoaştem în mod amănunţit 
istoria sa politică și militară, 
adică : schimbările de domni 
şi de dinastii, revoluţiunile, războaele, spo- 
rurile şi scăderile de teritoriu. Mai trebuie 
să fim în stare să ne facem o idee exactă 
despre îinstituţiunile sale, despre naşterea şi 
desvoltarea lor. 

Deşi aceste două ramuri ale istoriei sunt 
destul de strîns legate una de alta, și deşi 
cunoștința instituţiunilor politice a unui po: 


por ușurează mult înţelegerea unor eveni- 
‘mente politice, totuși istoria instituţiunilor a 
rămas înapoia istoriei politice al cărei studiu 
este mai interesant şi mai ușor. 

La popoarele din apusul Europei studiul 
acestor două ramuri, deşi nu este respândit 
întrun mod egal, este cel puțin mai tot atât 
de înaintat şi nu mai lasă mult de dorit nici 
pentru una nici pentru alta. 

La noi însă, dacă alcătuirea și respân- 
direa istoriei politice a neamului a făcut pro- 
grese incontestabile, mai ales în anii din 


urmă, nu este mai puţin adeverat că studiul - 


instituțiunilor trecutului nostru a fost lăsat 
într'o părăsire aproape desăverșită. 

Această negligenţă şi poate găsi explica- 
țiunea in dou€ cause: 

1. Depărtarea noastră subită și completă 
de la toate obiceiurile şi instituţiunile vechi, 
și crearea unui sistem întreg de așezăminte 
noi şi tără trecut în fară, au făcut să dis- 
pară orice interes practic de la studiul ace- 
lor obiceiuri lepădate. 


2. Greutățile cari întimpină acest studiu 
la noi unde nu există absolut nici o lucrare 
anterioară, unde vechile archive de Stat au fost 
aproape distruse și unde totul trebuie extras 
bucăţică cu bucăţică din niște documente im- 
prăştiete prin toate unghiurile țëreľř şi scrise 
în mare parte într'o limbă strčină, necunos- 
cută la noi și pe care nu avem ocasie a o 
studia. 

Nu trebuie prin urmare să ne mirăm dar 
că vedem predomnind ideile cele mai greşite 
şi neştiința cea mai mare când este vorba 
de așezămintele noastre din trecut, 

Questiunea regimului proprietăţei funciare 
din vechime și a claselor agricole este cu 
bună seamă una din cele mai interesante în- 
tr'o ţară agricolă ca a noastră, și mai ales 
în momentul de faţă când suntem în ajunul 
unor măsuri menite a completa reforma de 


la 1864. 


Asupra acestei questiuni. dacă facem ab- 
stracţie de câteva broșură cu conţinut mai 
mult sai mai puţin fantastic, suntem reduși 
la cele câteva pagine ale lui Nicolae Bălcescu: 
«Despre starea socială a muncitorilor plugari 
«în Principatele Române în diferite timpuri» 
publicate la 1846 în «Magazinul istoric pen- 
tru Dacia». | 

Acest articol, publicat în ajunul mișcărei 
de la 1848, a fost scris sub influența curen- 
tului politic deatunci și a dorinţei generoase 
de a face din clăcaşul român proprietarul so- 
lului pe care îl muncise timp de atâtea ge- 
nerațiuni. 

Opiniunile susținute de Bălcescu n'au fost 
combătute atunci, căci eram departe de a 
poseda materialul de documente publicat și 
adunat în urmă şi fiind că acele păreri erau 
de prea mare folos pentru realizarea dorin- 

telor tuturor acelora care se îndeletniceaă cu 
studiul istoriei Românilor. 

Astăzi însă, când împroprietărirea clăcașilor 
este un fapt îndeplinit, și când documentele 
nimicind teoria lui Bălcescu sunt în mâna ori- 
cărui Român, care urmează discuţiunile isto- 
rice privitoare la noi, este lucru de mirare că 
această teorie nu este cu desăverșire refutată. 

Ne propunem în studiul de față să dove- 
dim cât este de greșită teoria lut Bălcescu 
față cu documentele cunoscute pănă acum și 
a arăta pe scurt care sunt consequențele lo- 
gice ce credem că se pot trage din ele. 


Bălcescu mai ântâi protestează în contra 
ideei că descălecătorii Principatelor ar fi fost 
niște cuceritori care ar fi cuprins aceste ţări 
şi le-ar fi populat găsindu-le pustii; el re- 
pudiază mai ales idea că tot pământul ar fi 
fost proprietate a Statului şi că împărţirea 
lui în proprietăţi private ar fi urmat prin 


„Voința şi dăruirea Stăpânitoriulut. 


Găseşte adevărată părerea Obșteştei Adu- 
dări a Moldovei de la 1817, care, chemată 
fiind a dezlega această întrebare, ar fi dove- 
dit prin czzazzi de istorici şi acte ale Dom- 
nilor că Moldova era locuită la venirea lui 
Dragoş, că pămentul era împărţit în pro- 
Prietăţi private şi că locurile Domnești erau 
numai locurile din pustiu, adică cele ce nu 
se stăpâneau de nimeni din nepomenit veac, 
braniştele Domnești și locurile târgurilor. 

(Magazin istoric pentru Dacia Vol. II pag. 
234). 

Că nevenind ca cuceritori, căci nu aveai 
putere de a cuceri, naŭ putut robi şi depo- 
seda un popor întreg, ci din potrivă aŭ tre- 
buit să respecteze obiceiurile lui și că prin 
urmare feudalitatea nu s'a putut întroduce 
în ţară cu acei domni. 

Munţii erau mai populaţi şi tot locuitorul 
a trebuit să'și aibă moşia sa, și drept dovadă 
spune că acum âncă cei mai mulți moșneni 
se află la munţi Că câmpia remăsese pustie 
pe seama Statului și că din aceste locuri 
Domnia făcea danii. 

Că stăpenul pămentului făcu trei părți din 
domeniul stu; din care două le împărţi în 
părți mici pe la coloniștii ce-i adusese din 
țara de sus și din țări vecine, și cealaltă 
parte o cultivă prin adjutorul clăcei, adică a 


unui număr de zile de lucru, ce-i tăceau acei 
coloniști. 

Că stăpenii acestor moșii, cu încetul abu- 
zând de puterea lor, exploatară pe acei co- 
loniști, și chiar le răpiră libertatea făcându-i 
robi ai pămentului. 

La început însă, fură puţini la număr acei 
nenorociţi, cea mai mare parte a populaţiu- 
nei fiind r&zaşi sau moșneni. Curând însă 
desposedarea acestora începu a se face, nu- 
merul lor a se împuţina din zi în zi şi mo- 
șicarele lor a se concentra în proprietăţi mari. 

Proprietarii cei mari dobândeau de la stă. 
penitori dreptul de scutire de dăjdii pentru 
satele lor şi toată greutatea Statului remâind 
numai pe moșneni, mulți dintr'aceştia spre 
a scăpa de tirania guvernului şi spre a se 
bucura de scutirea dăjdiilor şi de protecţia 
unui stăpen puternic, preferară a se vinde 
ci cu moşiile lor cu un preț prea ușure; 
alții fură împinşi acolo prin silă. 

Mihai Bravul fu primul Domn care legiui 
prin un aşezăment ca fie-care ţăran pe a cui 
moșie s'a afla să r&mâie Român vecinic. 

Nu mai analizăm articolul mat departe căci 
el nu mai tratează questiunea de care ne 
ocupăm ci istoriseşte dezrobirea vecinilor și 
înființarea așezămintelor de clacă care au în- 
locuit-o. 

Să vedem acum cum se. potrivesc alega- 
țiunile lui Bălcescu cu documentele. 


Din documentele cunoscute până azi re- 
zultă că Domnii hărăzeau sau întăreau hără- 
ziri anterioare sau mutaţiuni de proprietăţi 
teritoriale. Objectul daniei sau a întărirei 
este tot-dauna specificat cu multă îngrijire, 
el este une-ori un loc din pustiu pentru a'şi 
înființa un sat, un loc de silişte sau o silişte, 
un iaz sau loc de iaz, o prisacă sau un loc 
de prisacă, o poiană, o moară sau un loc de 
moară, însă în marea majoritate a cazurilor 
un sat (cexo), cu tot hotarul şi cu tot venitul. 
Cel mai vechii document, relativ la o pose- 
siune teritorială, care'l posedăm, este uricul 
lui Iuga Vodă dat în Berlad la 3 lunie 1374 
(06882), prin care dăruieşte lui lacșa Litavor, 
din satele domneşti, un saf pe Zubrauţi). 


1) B. P. Hasdău, fsforia critică a Românilor, Ed. II, 


pag. 89. 

Celălalt hrisov al lui Iuga Vodă, fără loc 
nici dată, vorbeşte de un /oc pe Jijia. (1) 

Din două urice rămase de la Roman Vodă, 
prin cel d'ântei, dat în Roman la 30 Martie 
1392 (6900), Domnul hărăzește lui Ianoş Vi- 
teazul trei saze pe Siret(2) iar prin cel d'al 
doilea dat în Suceava la 18 Novembre 1391 
(6900) hărăzește lui Todor și fraţilor s&i Du- 
mitru, Petru, Mihail și Jurj fii lui Dragomir 
cel alb sazu/ Vicşanii pe Suceava.(3) 

De la Alexandru cel bun încoace avem 
numeroase documente care pe lângă sate 
enumerează ca posesiuni teritoriale dăruite 
sau întărite siliști, locuri de siliști, pustietăţi, 
poieni prisăci etc. Aceasta este o dovadă că 
cuventul sazZ nu însemnează ori-ce soiu de 
posesiune teritorială, ci are o semnificaţiune 
specială. 

În următoarele trei urice vedem mai multe 
specii de proprietăţi teritoriale enumerate şi 
chiar în cele dou& d'ântei vedem că Domnul 
dă un loc pustiu ca acolo să se facă sat. 

Suceava 5 April 1445 (6953). Ştefan Vv. 
întărește cumpărătura făcută de Mihail Logo- 
fătul de la Costea Andronicovici a siliştei 
numită Stănijeşti, și mai dă lui Mihail Logo- 
fEtul şi fratelui său Duma satul la Brazet 
unde este Ciunca Stan și unde a fost Ciunca 
Jurja şi mănăstirea lui Ciunca Stan și un loc 
din pustiu lângă granița leşască, anume si- 
liștea Gavrilovca ca să-și facă sat.(4) 

La 26 Ianuar 1453 (6961). Alexandru Vv. 
hărăzeşte mănăstirei Pobrata pe lângă altele: 
o poiană, o pustietate pe Neamţul cel mare, 
altă puszzetate ca să-şi facă /eleşteu şi loc de 
Varalic Şi să-şi așeze un sat descriindu-i ho- 
tarul, 2 mori și 2 locuri de mori.(5) 

Suceava 9 Iuliu 1466 (6974). Ştefan cel 
mare, pentru mântuirea sufletească a neamu- 
lui s&u, întăreşte mănăstirei Pobrata între 
altele toată dijma domnească din satele mă- 
năstirești, un loc, o prisacă, şi loc de 2 pes- 
cării, un Tatar al Curţei domneşti de la 
Neamţu, scuteală deplină pentru prisaca mă- 
năstirei de la Botna.(6) 


1) M. Cogălniceanu, Archiva Românească, Ed. IL, 
Vol. I, pag. 14. 

2) Hasdău, Archiva Îsforică, I 1, pag. 8. 

3) Wickenhauser, Mo/da, Tom. I, fasc. 2, pag. 100. 

4) Ulianitzki, Marepraazi aaa ucr. BIAMHDbIXb OTHO- 
meniă Poccin Horsma, Moxgasis, Baraxia u Tyras, 
pag. 66, No. 6o. 


5) Hasdău, Archiva, I. 1. pag. 102. 
6) Ibid. Ibid. I. 1. pag. 114. 

Constatăm deci că Domnii deosebeau cu 
îngrijire diferitele specii de posesiuni terito- 
riale ce donau sau întăreau și că cuvântul 
sal avea o accepţiune proprie și însemna o 
specie particulară de posesiune teritorială. 

De vreme ce în cele mai multe cazuri sa- 
ful este objectul daniei sau a întăriturei, cre- 
dem necesar să lămurim bine înţelesul cu- 
ventului saz (cexo) din documente. 

Noi susţinem că cuventul saz din urice 
are acelaş înțeles care ’'l are acest cuvent şi 
astăzi: că însemnează o adunare de case la 
Zară locuite de țărani, adică de oameni a- 
gricultori sau păstori. 

Dovadă că saz vroea să zică și atunci o 
adunare de case, o găsim în următorul uric: 
Suceava 4 Mai 1443 (6951), Ştefan Vv. în- 
tărește lui Mihul scriitorul cumpărătura sa de 
la Andreico și de la fratele său Luca, jum&- 
tate de sat anume Bălăneștii, partea ce este 
între pirtu și Tutova și cu toate casele ce 
sunt pe acel mal al pirtului şi cu jumetate 
din hotarul ce atirnă de Bălănești. (1) 

Deşi cu greu s'ar putea imagina nişte case 
nelocuite putem dovedi cu prisosință că sa- 
tele aveau locuitori, citând numeroasele urice 
prin care Domnii scuteau de biruri şi de 
angării pe oamenii locuind în unele sate. 

Am putea cita în această privință un șir 
de urice cunoscute. Ne vom mărgini la cita- 
rea următorului uric: 

Tergul de Jos 1458 (6966) August 31, 
Ştefan cel mare hărăzește mănăstirei de la 
Moldaviţa niște Ţigani, și dă scuteală satu- 
lut Borhineştii a mănăstirei să nu âmble in- 
tr'ensul nici globnici, nici ilișari, să nu dea 
nici podvoadă nici posad, nici să muncească 
la morile domneşti, nici vin să nu ducă, nici 
desetină de stupi sau de porci să dea, nici 
la oraş la Suceava să nu lucreze, și oameni? 
din acel sa să nu meargă la oaste decât 
când însuş Domnul va merge la oaste.(2)... 
Prin urmare sa vroea să zică atunci ca și 
astăzi o adunare de case la ţară, locuite de 
țărani agricultori sau păstori, cari se hrăneau 
pe /ofarul acelui sat. 

Însă, dacă Domnul dăruia acel sat cu zot 
hotarul, sau întărea posesiunea acelui sat cu 
tot hotarul, unei a treia persoane, este evi- 
dent că acei țărani nu puteau fi proprietari 
pe pămenturile pe cari se hrăneau. 


1) Ulianitzki, Op. citat, pag. 61. No. 55. 
2) Ibid. Ibid. pag. 95. No. 84. 

De vreme ce găsim asemene hărăziri sau 
întărituri de sate din toate ungherile Mol- 
dovei, atât din Țara de sus cât și din Țara 
de jos, de la munte şi de peste Prut, suntem 
siliți să admitem existența pe toată intinde- 
rea Moldovei în veacurile al XIV-lea și al 
XV-lea a unei numeroase clase de muncitori 
agricoli care nu erau proprietari pe pămên- 
urile ce cultivau. Mai suntem siliți a con- 
stata existenţa proprietăţei mari la începutul 
Domniei moldovene. 

Naște acum întrebarea: care era condiţiu- 
nea acestor țărani stabiliți pe moşiele mari- 
lor proprietari? 


Este un fapt recunoscut că Romanii, de 
câte ori cucereau o ţară, să grăbea a face 
un cadastru. Vechii proprietari conservau 
numai parte din proprietăţile lor, cealaltă 
parte precum şi locurile pustii erau luate în 
posesiune de fiscul roman. Locuitorii a căror 
drepturi de proprietate nu erau recunoscute 
erau «glebae adscripti». În unele țări, ca spre 
exemplu în Gallia, unde proprietăţi mari au 
existat înainte de cucerirea romană, parte 
din popor a fost «g/ebae adscripti» pe mo- 
şiele particularilor, alții pe pământurile luate 
în stăpenire de fisc.(1) 

Condiţiunea acestor «adscriptices» sau co- 
loni este destul de bine lămurită prin toate 
codicele romane și este admis că instituţiu- 
nea colonatului era foarte veche la Romani. 
Colonii formau în Italia sub regimul impe- 
rial o mare parte din populaţiunea agricolă. 
Ei se numeau între denșii «consortes» şi par- 
tea de păment a unui colon se numea «sors». 
Tot «sors» se numea și porţiunea de pământ 
a colonilor militari din numeroasele colonii 
de veterani ce au fost stabilite de Romani 
în toate părţile Imperiului. In aceste colonii, 
corpul, legiunea sau cohorta, era proprietarul 
solului și veteranul era uzufructuarul. (2) 

În Gallia erau proprietăți mari cari în 
parte cel puţin au fost recunoscute de Ro- 
mani; este îns& puţin probabil că asemine 
proprietăți să fi existat în Dacia, și dacă ar 
fi existat este mai puţin probabil că Romanii 


1) Dareste de la Chavanne, Histoire des classes A- 


gricoles en France, pag. 52. 
2) Ibid. ibid. pag. 70. 


le-ar fi respectat. Războiul în contra Dacilor 
a fost un rězboiu de exterminare și este de 
crezut că ţara întreagă a fost considerată ca 
proprietate a fiscului şi că mulţimea de co- 
loni adusă de Trajan din toată lumea ro- 
mană a fost stabilită împreună cu remășițele 
Dacilor pe pămentul fiscului imperial sub re- 
gimul colonatului. Ar fi lucru de mirat ca 
soarta lor să fi fost mai fericită decât acea 
a colonilor militari. E posibil ca în urmă să 
se fi format proprietăți mari şi în Dacia, 
prin cumpărări de la fisc precum se obici- 
nuia în alte provincii, însë cu bună seamă, 
când Aurelian a retras legiunile aceşti pro- 
prietari s'or fi grăbit a trece și ei Dunărea 
cu tot ce era mai avut în provincie şi că în 
Dacia a putut să rămâie numai populațiunea 
s&racă: colonii. 

Mai este iar un fapt recunoscut că Bar- 
barii, după ce cuprindeau vr'o provincie ro- 
mană, puneau stăpenire nu numai pe pămân- 
turile fiscului, ci şi pe parte din pământul 
fie-cărui proprietar. Din tot pământul cât şiil 
atribuise, o cătime însemnată era rezervată 
pe seama Regelui, iar restul era împărţit. 
Din partea rezervată Regelui, el confera ġe- 
neficiť sau sč păstra pentru noi împărțiri. 
Când o comunitate priimea un teritoriu, el 
era împărțit cu funia în părți egale și lotu- 
rile erau trase la sorți. Aceste loturi (sortes 
barbaricae) formau o proprietate ereditară 
însă ele cuprindeau obicinuit numai o casă 
cu grădina ei. Restul teritoriului era rezer- 
vat comunei şi cuprindea locurile de arătură, 
de fenaț, de imaș și pădurile a căror între- 
buințare era comună şi administrată de sfatul 
membrilor comunităţei. (1) 

Barbarii mai dobendeau pănminturi afară 
din teritoriul comunal fie prin cumpărături, 
fie prin danii, fie prin alt titlu. Aceste pă- 
menturi erau cultivate și ţinute în uzufruct 
contra unui tribut sau cens de colonii și 
servii cari se găseau pe ele, și sunt cunos- 
cute sub numele de «Terrae in servitio». Iată 
ce zice Guizot despre aceste pământuri: 
«Tous les monuments attestent l'existence 
de terres tributaires. Il ne faut pas entendre 
par lă des terres qui payent un impât pu- 
blic, mais des terres assujetties envers un 
supérieur à une redevance, à un tribut ou 
a un cens, et dont celui qui les cultive 


1) Dareste de la Chavanne. Op. cit. pag. 86. 

ne possède point la pleine et entière pro- 
priété. (1) 

Este constatat că în Franța o mare parte 
din moşiele mari a proprietarilor Gallo-Ro- 
mani au trecut prin cumpărare sau spoliare 
în mânile regilor barbari și a șefilor subal- 
terni fără ca condiţiunea cultivatorilor stabi- 
liți pe acele moșii să fi fost modificată.(2) 
Vrea să zică că colonatul roman departe de 
a dispare din Franța o dată cu căderea 
Imperiului, a continuat a exista și a dat 
naştere în evul mediu diferitelor clase de 
main-morlables. Aceşti «main-morlables» ca 
și colonii, de şi restrînși în libertatea lor 
până la un punct oareşcare nu erau toţi 
servi. EX, servii şi clasa celor numiţi «čenan- 
ciers libres» formau masa muncitorilor agri- 
coli. 'Ţineau în uzufruct pămenturi de a 
proprietarilor mari pentru cari plăteau arare 
ori o dare bănească iar în marea majoritate 
a cazurilor o dare în producte și erau obli- 
gaţi la servicii manuale determinate cătră 
proprietari sau beneficiari. Acest uzufruct se 
numea «Zizere censivă» (tenure censive) şi 
să deosibea de znerea feodală prin faptul 
că această din urmă era obligată numai la 
serviciul militar. 

Ne este cu neputinţă de a determina soarta 
rămășițelor colonielor Trajane sub domina- 
țiunea Goţilor, a Hunilor, a Gepizilor și a 
Avarilor; suntem reduși la simple ipoteze 
din care cea mai acreditată este că Românii 
au căutat în regiunile cele mai inaccesibile 
a munţilor un refugiu în contra urgiei năvă- 
litorilor. l 

Deşi nu suntem mai luminațï despre pe- 
riodul următor, adică despre venirea Slavilor 
și a relațiunilor lor cu Românii, ipotezele 
cari le putem forma în astă privință sunt 
mult mai puţin hazardate. 

Este ştiut că la Slavi era un principiu al 
dreptului lor tradițional că pământul să nu 
fie proprietate particulară și că posesorul să 
cade să aibă numai uzufructul.(3) 

Micele State Slavo-Române găsite de Un- 
guri la venirea lor în Transilvania se născuse 
din contopirea elementelor Slave şi Române. 


1) Guizot, Æssais sur l’histoire de France. Acest pa- 
sagiu este citat de D-1 Hasdău În analisa ce face asupra 
hrisovului lui Ştefan Dușan în Archiva IM, pag. 173. 

2) Dareste de la Chavanne, Op. cit. pag. 90. 

3) Pic, Zür Rumănisch- Ungarischen Streitfrage, pag. 
245: 


De vreme ce la Slavi era un principiu tra- 
dițional ca pămentul să nu fie proprietate 
particulară şi la Români, urmașii vechilor 
coloni romani, proprietatea privată a solului 
n'a putut să se formeze în timpul năvălirilor 
anterioare venirei Slavilor, este foarte natu- 
ral că în stătulețele rudimentare formate de 
aceste două elemente, proprietatea privată a 
solului să nu fi existat. 

Proprietatea particulară a solului neexis- 
tând nici în tradiţiunile române nici în cele 
slave, nu știm de unde sar fi putut întro- 
duce. Conchidem prin urmare că Românii 
în Ardeal înainte de venirea Ungurilor erau 
stabiliți în cualitate de uzufructuari pe solul 
ce cultivau şi care era considerat ca proprie- 
tate a Suveranului. 

Această ipoteză este confirmată de docu- 
mentele ungare din secolele al XIII-lea și al 
XIV-lea, care ne arată pe Români stabiliți 
pe proprietăţile fiscului în cualitate de censi- 
tari sau uzufructuari și trăind sub un regim 
propriu al lor și foarte vechiu, de vreme ce 
este denumit în documentele Regilor ungu- 
reşti: «antiqua et laudabilis consuetudo Va- 
lahorum,(1) mos Valachorum, jus vlachicum». 

Este bine constatat prin acele documente 
că Românii trăiau în sate (in villis) sub ascul- 
tarea unor magistrați ereditari numiţi knezi 
și că fie-care avea uzufructul unei porțiuni 
de păment numită seszune. Obligaţiunile lor 
erau de trei categorii: cătră Stat, cătră pro- 
prietarul solului și cătră kneaz. Statului îi 
plăteau impozitul: aşa numita gznguagesima 
din oi, care era un impozit special al Romā- 
nilor. Stăpenului teritorial îi făceau servicii 
în natură (reparări la castel, transporturi de 
lemne şi de proviziuni şi altele), iar kneazului 
erau ţinuţi să-i muncească câte-va zile pe an 
şi să-i dea mici contribuţiuni în natură. Knea- 
zul se folosea de pămentul r&mas peste se- 
siunile sătenilor şi dreptul de a avea el sin- 
gur crîşmă şi moară. El era ţinut să stringă 
birul din care o parte oare-care îi era lăsată 
lui și fiind judecător peste sat o a treia parte 
din gloabe îi aparțineau. (2) Mai era dator în 
timp de .r&zboiu să urmeze bandiera caste- 


1) Pic, Uber die Abstammung der Rumänen, pag. 148. 
Nota. 30, Kemeny, Knezen und Knezate în Mega. Sieb. 
1846, Il. 315. | 

2) Vezi în ce privește Românii din Ardeal: Zeoria 
lui Rössler de Xenopol, Die Romänen und ihre Ansprüche 
de P. Hunfalvy, Die Abstammung der Rumänen de Pic, 
în care questiunea este tratată pe larg. 


lului călare şi bine armat, uneori singur, 
une-ori însoţit de unul sau doi tovarăși. 

Domeniul feodal nu cuprindea numai ve- 
niturile directe: renta solului, veniturile mo- 
rilor, a crîșmelor şi ale altor monopoluri și 
serviciile manuale (corvées) a supușilor, obici- 
nuit mai cuprindea pe lângă aceste numite 
directa (la directe) si justia) (la justice). 

Justiţia era dreptul cel avea proprietarul 
feodului de a fi judecător pe teritoriul stu. 

Competinţa sa judecătorească nu era tot- 
d'auna aceiaș, une-ori era aproape fără res- 
tricţiune, însă aceasta era escepţiune și obici- 
nuit era restrinsă și limitată. 

Dacă comparăm regimul sub care trăiau 
Românii din Ardeal în evul-mediu cu feoda- 
litatea din Apusul Europei vedem că modul 
tinere pământului de cătră sătenii români 
era o ţinere censivă sau un uzufruct, iar 
knezatul nu era alt-ceva decât o justiţie ere- 
ditară cu puţine venituri directe, proprietarul 
pământului fiind Regele, fiscul, un Nobil sau 
o comunitate religioasă. 

Găsim pe Români trăind sub acest regim 
nu numai în Ungaria: coloniele lor în Ga- 
liţia erau asemine organizate și administrate 
după dreptul român (na prawie woloskiem (2). 

Existenţa unei populațiuni stătătoare în 
Moldova înainte de descălicare nu se mai 
pune astăzi în îndoială. Această populațiune 
avea oraşele ei şi forma chiar Stătulețe ru- 
dimentare ca knezatele Bolochovene din Nor- 
dul Bessarabiei actuale și principatul Berla- 
dean, vasal al Principilor de Halici unde 
domnea la 1134 Ivanko. Rostislavici. 

Găsim o puternică dovadă despre existența 
unei populaţiuni stabilite în Moldova înainte 
de descălicare în rostirea vechilor urice. În 
toate uricele lui Alexandru cel Bun în care 
Domnul nu descrie hotarul satului hărăzit 
sau întărit, el zice: iar hotarul acelui sat să 
fiă pe vechiul hotar, unde din veci s'au lo- 
cuit: (K844 HZ KEKA @WABANN). (3) Într'un docu- 
ment de la 1407 (4) găsim chiar expresiunea 
ARA CEMA CO 3CHMN CKOMMA CTAPbIMI XOTAPĂNMIL 
KăKh HZb BEEKA BEMHOTO, adică doč sate cu toate 


1) Dareste de la Chavanne, Op. cit. pag. 340 și ur- 
mătoarele. 

2) Hasdču, Archiva, I. 1. 153. 

3) Wickenhauser. Mo/dawa, I Heft, pag. 59--69. 

Wickenhauser. Molda, I Band, pag. 172. 

Wickenhauser. Gesch. d. Klöster Woronetz und Putna, 
I Bd. 2-tes H. pag. 147. 

4) Ep. Melhisedek Cronica Hușilor, Apendice, pag. 3. 

hotarele lor cele vechi ca din veacul vecici. 

Expresiunea obicinuită însă este: K5AA HZ- 
KEKA QARA, «unde din veci Sau locuit» și 
Academia română posedă un uric de la Ale- 
xandru cel Bun din 28 Ian. 6917 (1409) prin 
care hărăzeşte lui Jurjea Ungureanu mai multe 
sate: cu vechile lor hotare unde din veci sau 
locuit. 

Este admis astăzi că descălecarea lui Dra- 
goș nu a putut avea loc înainte de anul 
1343 şi prin urmare de la descălecare până 
1407 avem un interval de 64 ani maximum. 
Nu poate încăpea îndoială că la 1407 trăiau 
âncă mulţi oameni cari în tinereţele lor vě- 
zuse pe Dragoș și faptul descălecărei trebuia 
să fie âncă în mintea tuturor. Expresiunile 
din veci şi din veacul veciei nu se pot aplica 
cecât la o epocă foarte îndepărtată și nu 
pot însemna alt-ceva decât că nimeni nu 
maj ţinea minte de timpul în care acele sate 
fusese aşezate şi prin urmare că erau stabi- 
lite pe acel hotar mult înainte de descăle- 
care. De vreme ce găsim una din aceste 
două expresiuni în toate uricele lui Alexan- 
dru cel Bun unde hotarele nu sunt descrise, 
avem proba că existau sate în Moldova îna- 
inte de venirea lui Dragoș. 

Știm că cel puţin o parte din populaţiu- 
nea Moldovei era română, căci Românismul 
Bolochovenilor nu este pus în îndoială de 
nimeni şi existența unei populaţiuni române 
în Episcopatul Cumanilor, adică pe ambele 
maluri ale Milcovului, este constatată prin 
actele Episcopilor și bulele Papilor.(1) 

Slavii formau și ei un element numeros 
în Moldova la care trebuie să adăogăm rč- 
mășşiţele Cumanilor, a Pecenegilor si a Lă- 
tarilor. 


Ei: 


Am văzut că proprietatea teritorială par- 
ticulară nu era nici în tradiţiunile Românilor 
nici în acele a Slavilor şi e foarte positiv 
că nu a putut fi întrodusă de Cumani și de 
Pecenegi în Moldova. Aceste dou& popoare, 
erau de origine turanică şi rude de aproape 
cu Turcii. La Turci până astăzi, după cinci 
secole de contact cu popoarele europene 
Sultanul este proprietar a întregului sol oto- 
man. Apoi Cumanii şi Pecenegii erau două 


1; Féjer, Codex Diplomaticus 2. 399. — Teutsch u. 

Firnhaber, pag. 45. 

popoare nomade și prin urmare ar fi absurd 
de a pretinde că ei au putut aduce idea 
proprietăţei particulare a solului în Mol- 
dova. 

Am vEzut că uzufructul sau ţinerea cen- 
sivă era toarte uzitată în Apusul Europei, 
pe de altă parte am constatat că Românii 
din Ardeal erau nişte uzufructuari stabiliți 
pe pământurile coroanei sau a nobililor, și 
că trăiau sub un regim propriu al lor; că în 
Galiţia asemine Românii erau niște censitari 
stabiliți pe pămenturile proprietarilor, după 
obicetul român, iar pe de altă parte am con- 
statat că existau în Moldova înainte și după 
"descălecare sate de ţărani care nu erau pro- 
prietari pe pămenturile compunând hotarele 
satelor. Conclusiunea logică care se impune 
este că locuitorii satelor din Moldova, în cea 
mai mare parte Români şi Slavi, erau su- 
puși aceluiași regim ca și Românii din Ar- 
deal şi din Galiţia: obzcezului român. Dar 
n'avem nevoie să recurgem la ipoteze, căci 
avem dovezi pozitive că locuitorii satelor în 
Moldova erau stabiliți pe acele sate în cua- 
litate de UZUFRUCTUARI. 

Am văzut că în Ungaria şi în Galiţia sa- 
tele românești erau administrate de judecă- 
tori ereditari numiți knezi. Noi găsim knezi 
„ȘI în Moldova. 

De multe ori în documente găsim expre- 
siunea: «satul cutare unde a fost cutare». 
In unele în loc de un nume numaï găsim 
numele însoțit de calitatea de neag, jude 
sau vataman. 

a). Prin uricul din 28 Decembre 6936 

(1427) Alexandru cel Bun întărește lui La- 
zër, Stancul şi Costa, fii Vornicului Ivan 
a lor ocină și le dă în ţara Moldovei sa- 
tul Dobrinii pe Humora unde este mănă- 
stirea lor şi le mai dă âncă la acea bise- 
rică trei sate sub codrul cel mare și a- 
nume: unde a fost vafamanul Minko, al 
doilea la iazul lor, și al treilea unde au 
fost Aneazul Stan.() 
6). Alexandru cel Bun prin uricul din 25 
Decembre 6930 (1421), hărăzeşte panului 
Buhuș pentru credincioasele sale slujbe satul 
Cuciurova unde au fost vatamanul Gher- 
man. (2) 


1) Wickenhauser, Gesch. d. Klöster Homor, St. Onu- 
fri, Horodnik w. Petrautz, pag. 83. 
2) Ulianitzki. No. 26, pag. 27. 


c). Suceava, 6946 (1438) Iunie 20. Ilie şi 
Ştefan Vv. întăresc schimbul făcut de Stroie 
a jumětățeľï satului unde a fost Ungurul 
Gheorghe cu Hudici Vornicul pentru Roh- 
tinez cu toate fênațele, și maï hărăzește lui 
Hudici o pustietate pe Halma neagră, nu- 
mită Hliboca şi un sat pe drumul mare la 
gura Borodacului unde a fost Preazul/ Mihai, 
iar hotarul acelei pustictăţi cât va trebui 
pentru ca să poată exista un sat.(1) 

d). Petru Vv. 0963 (1455) Iuliu 20 întă- 
reşte, lui Mihul Logofătul pentru a lui dreaptă 
slujbă satele: anume unde este curtea lui la 
Siret, unde au fost Negoieva și Prâtânoșii şi 
la gura Pobratei unde sunt jugř Crâste și 
Danciul, amêndouë judeţele. (2) 

e). Stefan Vv. 6942 (1434) April 24 întă- 
reşte lui Popa Iuga hărăzirea părintelui stu 
Alexandru Vv. satele Buciumenii unde este 
casa lui şi Miteşti unde este 7/de Micola, al 
treilea pe iazul nostru Goroeacești, al patru- 
lea deasupra Buciumenilor anume Radeşanii, 
și la verful Liubanului Mânzaţi şi la gura 
Studenţei “Temeşeşti, amendou& părțile de 
județ şi Strimba din verf până la gură.Q) 

J). Stefan cel Mare 6996 (1487) Decemb. 
15, cumpără satul Negoiești de pe piriul 
Negru, jumătate de satul Gostileşti pe Ne- 
grul piriu, parte din sus, apoi două sate ce 
sunt pe Moldova, anume Poiana, unde fură 
knezii Băloș şi Danciul, și satul Ciorsăceștii 
pe Moldova, apoi hărăzește sus numitele sate 
Mitropoliei din Roman enum&rându-le din 
nou și în acea enumeraţiune satele Poiana 
sunt numite: și Pozana ambele Judefe, n no- 
MEHA GBA :K8AEMIN. Descriindu le hotarele zice 
într'altele; şi iarăş acea privilie ce éste de 
la moșul nostru Alexandru Vv. pe Poieni pe 
ambe părțile... (4) 

Vedem că într'acest de pe urmă uric se 
vorbește de două sate Poiana şi de doi knezi 
într'un loc, în alt loc de două judeţe și în 
al treilea de dou€ părți Poiana. 

În documentul 4) se face menţiune de 
doi juzi Crâste şi de dou& judeţe, în docu- 
mentul e) de satul Miteşti unde este jude 
Micola și de satul Temeșești amendouă păr- 
tile de județ. 


1) Wickenhauser, Bohotin od. Geschichte der Stadt 
Czernovita, I. Heft, pag. 65. 

2) Ulianitzki, No. 76, pag. 84. 

3) Ulianitzki, No. 36, pag. 42. 

4) Melhisedek, Cronica Romanului, pag. 134. 

Oare ce vrea să zică expresiunea GBA W3- 
BENIN ? | 

Domnul Hasd&u în Archiva istorică(1) tra- 
duce cea măgevuin prin ambele judeţe și mai 
adaoge un (sic), fără a explica alt-fel această 
expresiune. 

Pre Sfinția Sa Episcopul Melhisedek însă 
face o notă(2) în care explică că Poiana am- 
bele judeţe vrea să zică că satul Poiana era 
pe jumătate în judeţul Romanului şi pe ju- 
m&tate în județul Niamţului; că judeţe în- 
semna ceia ce înseamnă și astăzi, un district 
sau un ţinut, că în Ţara Românească sa con- 
servat acest cuvânt până azi şi exista în 
Moldova pe timpul lui Stefan cel Mare, că 
Hurul spune că datează din o profundă an- 
tiquitate şi în fine că Petru Rareş făcend o 
nouă împărțire a ţărei a înlocuit judeţele 
prin ţinuturi. 

Noi susţinem că expresiunea «ambele ju- 
deţe» are un sens cu totul diferit. 

Se poate că cuventul judeţ în accepțiunea 
de «district» să se fi păstrat în gura popo- 
rului din "Țara Românească din o profundă 
antiquitate și până azi, însă ceia ce știm si- 
gur este că acest cuvânt în documeutele 
slavone din Muntenia nu este tradus prin 
WEAEMh, Ci prin că (abreviaţiune a cuventului 
C&ARCTEO, judicium). Chiar în actele oficiale 
scrise româneşte se zicea până la începutul se- 
colului nostru: moșia cutare ot suď Dolj, sau 
sameşia ot sud Mehedinţi sau ot sud Ilfov. 

Ar fi lucru de mirat ca gramaticii slavoni 
din Ţara Românească unde cuventul judeţ 
era în gura tuturor să-l traducă prin cea şi 
cei din Moldova, unde după cât ştim sa zis 
tot-d'auna ţinut să traducă acest cuvent ţinut 
în limba slavonă, nu, prin un cuvent slavon 
ci prin un cuvent românesc neuzitat în Mol- 
dova pentru accepțiunea de district. 

Dovadă că în Moldova se zicea de la în- 
ceput gorocTh și nu wygeb ne dă însuş Pré 
Sfinţia Sa în cronica Românului citându-ne 
uricul lui Alexandru cel Bun din 16 Sep- 
tembre 6916 (1407) prin care dăruieşte bise- 
ricei Sfintei Paraskevei din Roman satele 
Leucusouţii şi unde a fost Bratul precum și 
un vad pe Moldova care este mai jos de 
Tergul Romanului și care face parte din a- 
celaș ținut n croponnyn uc Ton ROnocTu. (3) 


1) Hasdëu, Archiva, pag. 74. 
2) Melhisedek, Cronica Romanului, pag. 144. 
3) Melhisedek, Cronica Romanului, pag. 101. 

Drept dovadă că în timpul lui Stefan cel 
Mare gonocm era cuvântul întrebuințat pen- 
tru district vom cita uricul din 19 August 
6980 (1472)(1) unde satele Bodeștii, Tatarii, 
Jurcanii şi Pobrota sunt desemnate ca făcend 
parte din ţinutul Sucevei, 0T cUMABCKON BO- 


XOCTN. 
Din toate documentele posterioare lui Ste- 


fan cel Mare citate de P. S. S. Episcopul, în 
Cronica Romanului găsim cuvêntul KONOCTh 
întrebuințat pentru «ţinut»(2) afară de un 
singur document de la Petru Rareș(3) în care 
este înlocuit prin pEpwWAgA. 

Noi am dovedit, că înaintea lui Stefan cel 
Mare, în timpul Domniei sale și după densul, 
cuvântul nonocrn era întrebuințat de grama- 
ticii Slavoni pentru a desemna un district, 
dar Pré Sfinţia Sa nu ne-a dat singura probă 
care ne-ar fi putut convinge: adică să ne 
arate un singur document slavon în care cu- 
ventul măgew ar fi însoțit de numele unui 
din ţinuturile Moldovei. 

Suntem prin urmare în drept a respinge 
interpretarea ca fiind cu totul greșită. 

Noi zicem că cuvântul măaeum vine de la 
WIJE, și că nu înseamnă alt-ceva decât cir- 
conscripțiunea în care Judele 'şi exercită ju- 
risdicțiunea lui. Zicem că Jude, Kneaz și Va- 
taman Sunt termeni sinonimi pentru a de- 
semna pe magistraţii rurali numiți knezi în 
Ungaria şi Galiţia sub a căror ascultare sa- 
tele româneşti se găseau în acele ţări. 

Dacă satele românești din Ungaria și Ga- 
liţia aveau un regim propriu al lor, existând 
de timp imemorial, este natural că satele 
românești din Moldova să fi fost şi ele ad- 
ministrate de un regim analog. 

De vreme ce videm din documente că nu- 
mărul Juzilor corespundea cu numărul jude- 
ţelor, că acolo unde este un jude este un 
judeţ, acolo unde sunt două judeţe sunt doi 
juzi sau doi knezi, constatăm: 

10 că kneaz trebuie să fie sinonim cu jude 
de oarece unul ca şi altul are administraţiu- 
nea unui județ. 

20 că numărul juzilor sati a knezilor este 
în raport direct cu numărul judeţelor; fie 
cărui județ corespunzend un jude sai un 
kneaz. 


1) Hasdău, Archiva, I. l. pag. 124. 


2) Mehisedek, Cronica Romanului, pag. 189, 196, 
201, etc. 


3) Ibid. pag. 159. 

30 se pare că fie-care sat forma un județ 
deosebit, de oarece nu găsim nici odată doi 
juzi sai doi knezi pentru un singur sat. (Spre 
exemplu în cazul knezilor Băloș şi Danciul 
avem dou& sate deosebite și formând două 
județe deși poartă acelaș nume de Poiana). 


Am văzut deja că locuitorii satelor din 
Moldova nu puteaii fi proprietari pe pâmen- 
turile ce cultivaă, ca și Românii din Unga- 
ria și Galiţia; similitudinea între regimele lor 
agrare devine şi mai mare în urma consta- 
tărei că atât la unii cât și la ceilalți satele 
eraii sub autoritatea unor magistrați saŭ ju- 
decători numiţi knezi în Ungaria și Galiţia; 
vatamani, knezi și juzi în Moldova. Am putea 
poate, fără a fi taxați de prea mare prezump- 
țiune, să conchidem că atât unii cât și alții 
erai uzufructuari pe pământurile cari alcă- 
tuiaii hotarele satelor. Nu sintem însă siliți 
să recurgem la prezumpţiuni căci avem în 
această privință dovezi temeinice. 

Documentele din secolile al XVII-lea și al 
XVIII-lea ne arată că mai multe moşii din 
Țara de sus erati împărţite în parcele egale 
pe fie-care moșie, dar variând de la o moșie 
la alta și numite jzredzi. Fie-care zrebze avea 
parte în vatra satului, în câmp și în pă- 
dure de o potrivă. Vom cita spre exemple 
documentele următoare: Cartea de judecată 
de la Ion Neculai Mavrocordat Voevod 7254 
(1746) Oct. 10(), citează o mărturie hotar- 
nică din velet 7176 (1668) luniu 12 de la 
Ursul Vornicul, Rugină Spătariul și Vasile 
Holovca, în care mărturie aşa s'a aflat scriind: 
că vrend Miron Costin Logofătul a-și alege 
părțile sale de cumpărătură ce aŭ avut in- 
tracel sat Siliștul de Sus, despre Andrian 
Paharnicul, din poroncă Gospod, aii mers a- 
cești rânduiţi hotarnici de mai sus numiţi și 
după obicei stringend oameni buni împre- 
juraşi, și luând sama pe zapisele vînzătorilor 
aŭ făcut satul zzrez, şi sau venit cumpără- 
turile iui Miron Costin Logofătul 27 de /z- 
rebi? şi cumpărăturile lui Andrian Paharnicul 
S'aii venit 15 jirebii pol şi din tot satul arată 
mărturia hotarnică că au rămas numai 3 ji- 
rebii a unui r&z&, a Diaconului, ficiorului 
lui Gheorghe Ciornohut necuprinse în cum- 


1) T. Codrescu, Vricar, Vol. VIII, pag. 1. 

părăturile acestor boieri... ara a ep a 
... .. . aŭ ales fieşte căruia părți, unii de 
cătră alții precum acestor boieri de mai sus 
numiți așa și a rezășului acestuia a lui Cior- 
nohut așa după cum arată mai sus pe jzrebze 
puind și semne de hotar pe unde sai căzut, 
încheind tot satul împrejur cu semne, însă 
și pe alte trei jzrebzi acestui rězěş de mai 
sus numit. în d să 

In mărturia sus citată se constată că au 
âmblat acel sat în 44 !/, jirebii 26 jirebii 
cumpărate de Balica Hatmanul şi Costin Vor- 
nicul stăpânea Miron Costin Logofătul, iar 
acum Macri, iar 18 !/, jirebii Andrian Pa- 
harnicul cu 3 jirebii cumpărate de la Dia- 
conul fiul lui Gh. Ciornohut și stăpenește azi T. 
Curt: M&surându-se toată moșia în trei locuri 
s'aă venit de fie-care jirebie 35 stenjeni 2 
palme în capătul din jos, 25 stenjeni la 
mijloc și 15 stenjeni la capătul din sus. (1) 

Vasile Lupul 7144 (1636) luniu 20 întă- 
reşte cuinpărătura făcută de Ionașco Dârman 
de la Grigore din Lipăeşti a unei jerbie, 
partea lui de la satul Lipăeşti cu parte de 
loc, pământ și sat şi cu tot venitul; și de la 
Lupul altă jer&ze din sat din Lipăești, Dom- 
nul întărește acele douč jerbii cu tot venitul 
din vatra satului, din câmp și din pădure. (2) 

Gheorghe Stefan 7165 (1657) Martie 9 în- 
tăreşte lui Grigoraș cu Gherman, ginere lui 
Gr. “Tăutul, pârcălab şi fraţilor săi, a lor 
drepte ocine și moșii din ispisoc de împăr- 
tire ce aŭ avut Grigore Tăutul cu fraţii si 
de la Vasile Vv. şi s'au venit în partea lui 
Grig. Tăutul jumătate din a treia parte din 
satul Cordărenii şi jumătate din treisprece 
jirăbii pol din satul Săpotenii..... 
iar fratelui săi Neculai jumătate din a treia 
parte din satul Cordăreni şi iarăș jumătate 
din cele 95 pol Jărăbii din Săpoteni și cu 2 
jărăbii din Silişăi .....(3 

Vasile Lupu 7145 (1637) luniu 2 întărește 
cumpărătura făcută de mănăstirea Homor de 
la Huhura și de la Lateş a 6 jzredi din 
satul Baiașeștii pe care aveai ispisoc de în- 
tăritură de la Petru Vv. în ţinutul Sucevei 
în vatra satului, în câmp și în pădure şi cu 
tot venitul. . . . .(4) 


1) T. Codrescu, Ibid. pag. 5. 

2) T. Codrescu, Op. cit. Vol. 10, pag. 45. 

3) Ibid. pag. 99. 

4) Wickenhauser, Moldà. Geschichte der Klöster Homor, 
St. Onufri, Harodnik und Petrautz, pag. 113. 

Eustratie Dabija 7171 (1663) Ian. 4 întă- 
reşte stăpênirea mănăstireï Homor pe acele 
6 jirebiz din satul Baiaşești cu părțile din 
vatra satului, din câmp şi din pădure şi cu 
tot venitul. (1) 

In hotărnicia tăcută de Metzger la 15 Ia- 
nuarie 1782 aceste 6 jzrebzi sunt numite 6/39 
din satul Baiașești. (2) 

Am putea cita âncă foarte multe documente 
în care se vorbeşte de jirebii, credem însă 
că cele de mai sus vor fi de ajuns pentru 
a ne.putea da samă. 

In Ţara de Jos videm că unele moșii sunt 
împărțite în părți egale pe aceeași moșie 
ins& variând de la o moșie la alta și numite 
pământuri. 

P. S. Episcop Melhisedek în cronica Hu- 
şilor ne citează mai multe acte unde este 
vorba de —pământuri— : 

Teodor şi Kiriak Postolaki, și Vasile, toţi 
Burgheleşti, vând lui Varlaam Episcopul par- 
tea lor din Dolheşti 20 —pământuri — câte 
1 zlot bătut preţul unui —păment—, 

Stefan nepotul Baeşoaei vinde lui Varlaam 
40 1], —pământuri— din Dolhești. (3) 

7214 (1706) Martie 23. Mărturia Mitropo 
litului şi a boierilor la mâna lui Antioh Can- 
temir Vv. precum că Iftodi feciorul lui Ga- 
yril a vândut lui Antioh Cantemir un băzrân 
şi jumătate din satul Chircani drept 50 lei 
bătuţi. S'aii ales acel bătrân și jumătate care 
cuprinde jumătate din Chircani, şi într'acel 
bătrân şi jumătate s'ai aflat 6O pămenturi, 
si pământul câte 30 paşi în frunte. (4) 

Suntem siliți a constata similitudinea de- 
plină între pămeut şi firebie. Aměndouč sunt 
egale pe aceiaș moșie și variază pe moșii 
osebite, şi amEndouă aŭ parte în vatra sa- 
tului, în câmp şi în pădure. Această de pe 
urmă particularitate care am constat-o pentru 
jirebii o constatăm şi pentru pămênturile din 
cel de pe urmă document citat, căci dacă 
cele 60 pământuri alcătuiai un bătrân şi ju- 
mătate, adică jumătate din tot satul Chircanii, 
este evident că trebuia să aibă parte totali- 
tatea acelor 60 pămentur?, şi prin urmare fie- 
care din ele în vatra satului, în câmp şi în 


1) Wickenhauser, Op. cit., pag. 116. 

2) Wickenhauser, Ibid. 

3) Melhisedek, Cronica Huşilor, pag. 161. 
4) Melhisedek, Cronica Flușilor, pag. 163. 


pădure. Credem dar că suntem în drept a 
conchide că pământurile din Ţara de Jos 
corespundeaii Jirebielor din Ţara de Sus 
Dar ce eraii acele jirebii ? 

Dl Hasdei în Archiva Istorică analizând 
Hrisovul mănăstirii Sfinţilor Arhangeli din 
Prizrend dă următoarea definițiune despre cu- 
ventul —jirebie— saii —girebie—. 

Girebie : soarte sai uzufruci(i) 

Si distinge în Imperiul ţarului sârbesc ur- 
mătoarele feluri de jirebie : 

10 Girebia vlastelsko, proprietate uzutruc- 
tuară nobiliară supusă unei prestațiuni în 
grâii, o zi de muncă la fânețe, de asemenea 
ceva la vie şi însoţirea egumenului în călă- 
torie. 

20 Girebia poporvko, proprietate uzufruc- 


tuară preuțască supusă unui număr interme- 


diar de munci şi de dări agricole, a cărora 
cuantitate nu se poate defini. 

30 Girebia meropșino proprietate uzufruc- 
tuară țărănească subdivisă în trei varietăți, 
Cupeme, Sârbii, Baacia, Românii şi Ăpeanacini 
Arnăuţii. (2) | 

Concluziunea care să impune în urma a- 
cestei explicaţiuni este că firebiele sai pă- 
mèênturile constatate prin documentele citate 
mai sus eraii parcelele uzufructuare a făra- 
nilor din Moldova. 


E 


Am constatat că țăranii nu puteai fi pro- 
prietari în satele care prin uric Domnesc 
eraŭ dăruite saŭ întărite uneï a treia per- 
soane; am constatat similitudinea organizărei 
sătești a Românilor din Ungaria şi Galiţia 
cu satele din Moldova, fiind probat că acei 
Români ţinea pământurile pe care eraŭ sta- 
biliți în uzufruct. Acum mai constatând că 
existau sate în Moldova împărţite fie-care în 
porțiuni egale, purtând numele chiar de uzu- 
fruct, credem că am dovedit pe deplin ipo- 
tesa care am emis-o mai sus: adică că locui- 
torii satelor Moldovei erai înainte de descă- 
lecare, şi după aceasta, stabiliţi pe pămenturile 
ce cultivaii în cualitate de uzufructuari sau 
censitari. 


RADU ROSETTI. 


1) Hasdeii, Archiva, III, pag. 173. 
2) Hasdei, Ibid. 

